Polisie Sper Kanadese Kerk Met Hoë Heinings Af - Joy! Digital
Polisie Sper Kanadese Kerk Met Hoë Heinings Af
Die Kanadese polisie het die pad na die Grace Life-kerk in Edmonton versper. Die presiese rede waarom die kerk in Alberta gesluit het, is nog onbekend, berig CBN News. "Dit is duidelik dat ons regterlike beskerming waardeloos is as die regering sonder goeie rede die wet so kan oortree," het pastoor Erin Coates se vrou op Instagram gesê.
Kyk hier onder na die foto's van hoe die kerk met hekke en 'n polisieversperring gesluit is.
Pastoor James Coates se vrou is krities oor die koronabeleid in Kanada en die maatreëls wat op kerke van toepassing is. "Ek bid vir alle predikante en Christene wat steeds glo dat ons met 'n virus en gesondheidsmaatreëls te make het," het Erin Coates gesê.
Vroeër vanjaar het die GraceLife-kerk in die kollig gekom nadat pastoor James Coates gearresteer is omdat hy ondanks die korona-maatreëls kerkbyeenkomstegehou het wat fisies deur die kerkgangers bygewoon is. Coates is na 'n maand in die tronk vrygelaat.
"Dit is wat gebeur as jy godsdiensvryheid in 'n demokratiese samelewing het," het die siniese Erin Coates op Instagram gesê. " … Nou sluit hulle ons deure en sper ons met 'n heining van die wêreld af. En dit alles onder die dekmantel van 'gesondheid' …"